OpenLLM-France/wikimedia huggingface dataset:
# The Ruling Class

The Ruling Class és una comèdia negra britànica dirigida per Peter Medak, estrenada el 1972, adaptació d'obra satírica de Peter Barnes que explica la història d'un noble britànic paranoic esquizofrènic (interpretat per Peter O'Toole) que hereta un títol de Par. La pel·lícula presenta Alastair Sim, William Mervyn, Corall Browne, Harry Andrews, Carolyn Seymour, James Villiers i Arthur Lowe. Va ser produïda per Jules Buck i dirigida per Peter Medak.

## Argument

Després de la mort accidental per asfíxia de Ralph Gurney, membre de la càmera dels Lords i el 13è Comte de Gurney (Andrews), Jack Gurney (O'Toole) esdevé el 14è Comte de Gurney. Jack Gurney al principi pensa que és Déu i impressiona la seva família i amics amb el seu discurs de retornar al món per donar-li amor i caritat, per no esmentar que deixa les rutines de cançó i dansa i que dorm en una creu. Quan s'enfronta amb fets desagradables (com la seva identitat com el 14è Comte), Jack els posa en la seva olla de pressió i desapareixen. El seu oncle, Sir Charles (Mervyn), el casa amb la seva amant, Grace (Seymour), amb l'esperança de tenir un hereu i posar el seu nebot en una institució; el pla falla quan Jack s'enamora de Grace. Jack guanya un altre aliat en la dona de Sir Charles, Lady Claire (Browne), que odia el seu marit i es fa amiga de Jack només per molestar-lo. També comença a anar al llit amb el psiquiatre de Jack, el Dr. Herder (Michael Bryant), que el persuadeix de curar Jack.

## Repartiment

* Peter O'Toole: Jack Arnold Alexander Tancred Gurney - 14è Comte de Gurney
* Alastair Sim: Bisbe Bertie Lampton
* Arthur Lowe: Daniel Tucker
* Harry Andrews: Ralph Gurney - 13è comte de Gurney
* Coral Browne: Lady Claire Gurney
* Michael Bryant: Dr. Herder
* Nigel Green: McKyle

## Premis i nominacions
### Nominacions

* 1972: Palma d'Or
* 1973: Oscar al millor actor per Peter O'Toole
* 1973: Globus d'Or a la millor pel·lícula de parla no anglesa

## Rebuda

La pel·lícula va ser un "fracàs comercial [... que] s'ha convertit d'aleshores ençà en un film de culte classic";Peter O'Toole la va descriure com a "comèdia de tragic relleu".

## Referències

* ↑ «film review». Variety Film Reviews, 19-04-1972, p. 18.
* ↑ «The Independent on Sunday (London)», 23 juliol 2001-07-23. Arxivat de l'original el 2008-01-07. [Consulta: 7 juny 2012].
# Sierra Vicuña Mackenna

La sierra Vicuña Mackenna és el tram més alt de la serralada de la Costa, a Xile, i on es troba la seva major altura, el cerro Vicuña Mackenna amb 3.114 msnm.
S'estén en el sud-oest de la regió de'Antofagasta, entre les ciutats d'Antofagasta i Taltal. A causa del compacta que s'hi presenta i a les seves grans altures, que sobrepassen els 3.000 msnm, realitza la funció de paravent climàtic en impedir l'arribada de la humitat costanera a l'interior del territori, donant lloc als sectors més secs del desert d'Atacama. A més, el seu contacte directe amb la mar no ha permès la formació de planures litorals.
Les seves màximes altures són:
* El cerro Vicuña Mackenna amb 3.114 msnm.
* El cerro Armazones, amb 3.064 msnm (on es trobarà situat el telescopi E-ELT).
* El cerro Yumbes, amb 2.392 msnm.

## Referències

* ↑ Melcher, Gerardo. El norte de Chile: su gente, desiertos y volcanes (en castellà). Editorial Universitaria, 2004, p. 51. ISBN 978-956-11-1708-2.
* 1 2 Expedicion a la Cordillera de Los Andes (en castellà). UNAM, p. 26. ISBN 978-970-32-1265-1.
* ↑ González, Sergio. La sociedad del salitre: protagonistas, migraciones, cultura urbana y espacios públicos (en castellà). Canopus Editorial Digital Sa, 2024-10-01, p. 174. ISBN 978-956-284-969-2.
* ↑ Elgueta, Mario; Barría, Constanza «Registro en Altura de Enodisoma curtipennis Cigliano, 1989 (Orthoptera: Tristiridae), en la Zona Costera Sur de la Región de Antofagasta» (en castellà). Boletín Museo Nacional de Historia Natural, 57, 26-12-2008, pàg. 133–138. DOI: 10.54830/bmnhn.v57.2008.252. ISSN: 0719-935X.
# Andrea Mead-Lawrence

Andrea Mead-Lawrence, de soltera Andrea Mead, (Rutland, Vermont, 1932 - Mammoth Lakes, 2009) fou una esquiadora estatunidenca que destacà a la dècada del 1950.

## Biografia

Va néixer el 19 d'abril de 1932 a la ciutat de Rutland, població situada a l'estat nord-americà de Vermont. El 1951 es casà amb David Lawrence, del qual en va prendre el cognom. Es divorciaren el 1967 i amb els cinc fills nascuts del matrimoni s'establí a Mammoth Lakes, població situada a l'estat de Califòrnia. L'any 2000 li fou diagnostica un càncer de cervell, morint el 30 de març de 2009 a la seva residència de Mammoth Lakes.

## Carrera esportiva

Especialista en esquí alpí, amb només 15 anys participà en els Jocs Olímpics d'Hivern de 1948 disputats a Sankt Moritz, on finalitzà en vuitena posició en l'eslàlom, 21a en la combinada i 35a en el descens. En els Jocs Olímpics d'Hivern de 1952 disputats a Oslo fou nomenada capitana de l'equip nord-americà i aconseguí la medalla d'or en l'eslàlom i eslàlom gegant, convertint-se en la primera esquiadora alpina americana en aconseguir dues medalles d'or. Les medalles aconseguides en aquests Jocs són vàlides per al Campionat del Món d'esquí alpí. Participà en els Jocs Olímpics d'Hivern de 1956 disputats a Cortina d'Ampezzo (Itàlia), on destacà la quarta posició aconseguida en la prova d'eslàlom gegant. Després d'aquests jocs es va retirar.
El 1958, només dos anys després de retirar-se de la competició, Mead Lawrence va ser inclosa al National Ski Hall of Fame dels Estats Units.

## Referències

* 1 2 «Andrea Mead-Lawrence Bio, Stats, and Results | Olympics at Sports-Reference.com», 17-04-2020. Arxivat de l'original el 2020-04-17. [Consulta: 4 febrer 2022].
* ↑ «The Lewiston Daily Sun - Cerca d’arxius de Google Notícies». [Consulta: 4 febrer 2022].
* ↑ «The Sumter Daily Item - Cerca d’arxius de Google Notícies». [Consulta: 4 febrer 2022].
* ↑ Twitter; Instagram; Email. «Olympics skier worked to conserve Eastern Sierra» (en anglès americà), 02-04-2009. [Consulta: 4 febrer 2022].
* ↑ «Andrea Mead Lawrence» (en anglès americà). [Consulta: 4 febrer 2022].

## Enllaços externs

* (anglès) www.fis-ski.com - Andrea Mead Lawrence Arxivat 2011-05-26 a Wayback Machine.
* (anglès) Bio of Andrea Mead Lawrence at Andrea Lawrence Institute for Mountains and Rivers Arxivat 2008-12-11 a Wayback Machine.
# Where (SQL)

La clàusula WHERE en SQL determina que una instrucció Data Manipulation Language (DML) només afecta a aquelles files que compleixen els criteris especificats en la clàusula Where. Els criteris s'expressen en forma de predicats. La clàusula WHERE no és obligatoria en les sentències DML, però es pot utilitzar per limitar el nombre de files afectades per la instrucció o retornades per la consulta. En resum, la clau WHERE s'utilitza per limitar els resultats en sentències del tipus SELECT, INSERT, UPDATE o DELETE.
Així doncs, WHERE és una paraula reservada en SQL. La forma general és la següent: Sentència-SQL-DML FROM nom_taula WHERE predicat
El conjunt de files que compleixen el predicat del WHERE (és a dir, que són Cert) es veuran afectades (o retornades) per la sentència. Per altra banda, aquelles files que l'avaluació del predicat és Fals o Desconegut (NULL) no es veuran afectades.
La sentència SELECT següent retorna només aquelles files de la taula "laMevaTaula" que el camp "laColumna" té un valor superior a 100.
La sentència DELETE següent elimina aquelles files de la taula "laMevaTaula" on el camp "laColumna" és NULL o el seu valor és igual a 100.

## Predicats

Els predicats utilitzen sovint múltiples operadors com: =, <>, >, >=, <, <=, IN, BETWEEN, LIKE, IS NULL or IS NOT NULL. Per exemple, WHERE laColumna IN ('casa', 'arbre'). Els predicats es poden embolcallar amb parèntesis si així cal. Les paraules claus AND i OR es poden utilitzar per combinar dos predicats en un únic. Es poden utilitzar els parèntesis per agrupar combinacions i indicar l'ordre d'avaluació quan s'apliquen múltiples combinacions.
El següent exemple elimina aquelles files de la taula "laMevaTaula" on el valor de "laColumna" és més gran que 100 i (AND) el valor del camp "element" és igual al literal 'Cotxe':

### IN

IN troba qualsevol valor que existeixi en un conjunt de candidats. Per exemple, SELECT camp1 FROM taula WHERE camp1 IN ('valor1', 'valor2'). En aquest cas, retornarà el camp camp1 de totes aquelles files que facin parella el camp ename amb un dels valors del conjunt. (valor1, valor2…). La sentència següent equivalent a l'anterior:

### BETWEEN

BETWEEN troba qualsevol valor en un rang. En els següents exemples, el predicat avalua Cert si el valor del camp "ename" pren un valor entre "value1" i "value2".

## Referències

* ↑ «SQL WHERE Clause – Things beginners must know».
Viccionari
# Hipotensió ortostàtica

La hipotensió ortostàtica, també coneguda com a hipotensió postural, es produeix quan cau la pressió arterial d'una persona quan, de sobte, es posa dempeus des d'una posició estirada o asseguda. Es defineix com una caiguda de la pressió sanguínia sistòlica d'almenys 20 mm Hg o pressió sanguínia diastòlica d'almenys 10 mm Hg quan una persona assumeix una posició de peu. Es produeix predominantment per la constricció tardana dels vasos sanguinis de la part inferior del cos, que normalment cal per mantenir una pressió arterial adequada quan es canvia de posició a peu. Com a conseqüència, un volum de sang dels vasos sanguinis de les cames s'hi queda durant un període més llarg i torna menys al cor, donant lloc a una disminució del cabal cardíac. La hipotensió ortostàtica lleu és freqüent i pot succeir breument en qualsevol persona, tot i que predomina en particular entre els ancians i aquelles amb baixa pressió arterial coneguda. Les caigudes greus de la pressió arterial poden provocar desmais, amb possibilitat de lesions.
Hi ha nombroses causes possibles d'hipotensió ortostàtica, com ara certs medicaments (p. ex., blocadors alfa), neuropatia autònoma, disminució del volum sanguini i rigidesa dels vasos sanguinis relacionats amb l'edat.
A més d'abordar la causa subjacent, la hipotensió ortostàtica pot ser tractada amb la recomanació d'augmentar la ingesta de sal i aigua (per augmentar el volum sanguini), usar mitges de compressió i, de vegades, medicació (fludrocortisona, midodrina o altres).

## Referències

* ↑ "Orthostatic hypotension" en el Diccionari mèdic de Dorland
* ↑ «Orthostatic Hypotension Information Page | National Institute of Neurological Disorders and Stroke».
# Negatoscopi

Un negatoscopi o negativoscopi és una pantalla brillant per veure les radiografies per usos mèdics o industrials com les radiografies de les soldadures. Es tracta d'una font de llum freda brillant i un panell opac esmerilat, que té la funció de fer uniforme la il·luminació del pla. També poden ser portàtils.

## Referències

* ↑ «negatoscopi». Diccionari de sinologia. TERMCAT. [Consulta: 15 novembre 2024].
# Premis Ondas 1988

Els Premis Ondas 1988 van ser la trenta-cinquena edició dels Premis Ondas, atorgats el 1988. En aquesta edició es diferencien les categories: Premis Nacionals de ràdio o televisió, internacionals de ràdio i internacionals de televisió.

## Nacionals de ràdio

* Los 40 principales de la cadena SER
* Gomaespuma d'Antena 3 Radio
* El mundo por montera de RCE
* El Banquillo de Protagonistas de la cadena Cope
* Serie de reportatges del Casón de Radio Galicia, cadena SER

## Nacionals de televisió

* Tres estrelles de TV3
* TVE per la seva cobertura dels Jocs Olímpics de Seül
* Viaje con nosotros de TVE
* El perro verde de RVE
* De película de TVE

## Internacionals de ràdio

* Kaleidoscope, BBC
* Alice, Rai Radio 1
* Ajedrez por RCN, RCN de Colòmbia
* Le romancero sefarade ou les chants, judeo-hispano-arabes, SRF
* The way it is, UKIB/Capital Radio

## Internacionals de televisió

* Ultieme Kerstverhaal, Belgische Radio- en Televisieomroep
* Prozor na kraju svijeta, JRT, d'Erol Čolaković, Sarajevo
* Raval: l'últim esglaó, de Jaume Vilalta Casas i Miquel Garcia Horcajo, 30 minuts, TV3
* Twist in the tale: Punishment Without Crime, UKIB/Granada Television
* Nieuwslijn - wapenhandel, VBO

## Hispanoamericans de ràdio i televisió

* Radio Cooperativa (Xile)
* Senda de gloria, Televisa de Mèxic
* El informador, Canal 47 dels EUA
* Caballo viejo, Caracol TV, de Colòmbia

## Referències

* ↑ La SER entregó los Premios Ondas 1988, El País, 12 de novembre de 1988

## Enllaços externs

* Pàgina web oficial dels Premis Ondas Arxivat 2019-04-29 a Wayback Machine.
# Gran Premi d'Espanya de Motocròs 250cc 1967

L'edició de 1967 del Gran Premi d'Espanya de Motocròs 250cc fou la 6a d'aquesta prova. Organitzat per la Penya Motorista 10 x Hora, el Gran Premi era la primera prova del Campionat del Món d'aquell any i tingué lloc el cap de setmana del 2 i 3 d'abril al Circuit de Santa Rosa, a Santa Coloma de Gramenet. Hi participaren 40 pilots de 14 països diferents (quatre dels quals catalans) i hi assistiren nombrosos espectadors.
Fou la darrera edició del Gran Premi celebrada al Circuit de Santa Rosa, ja que a partir de l'any següent l'esdeveniment es traslladà al Circuit del Vallès, creat expressament amb aquesta finalitat en uns terrenys de l'antiga Mancomunitat de Sabadell i Terrassa.

## Curses
### Primera mànega

| Posició | Pilot | Motocicleta |
| 1 | Víktor Arbékov | ČZ |
| 2 | Leonid Shinkarenko | Jawa-CZ |
| 3 | Olle Pettersson | Husqvarna |
| 4 | Jacky Wiertz | Bultaco |
| 5 | Adolf Weil | Maico |
| 6 | Marcel Wiertz | Bultaco |
| 7 | Pere Pi | Montesa |
| 8 | Ivan Polas | Jawa-CZ |
| 9 | Fred Mayes | Norton |
| 10 | Joël Robert | CZ |

### Segona mànega

| Posició | Pilot | Motocicleta |
| 1 | Víktor Arbékov | ČZ |
| 2 | Torsten Hallman | Husqvarna |
| 3 | Joël Robert | CZ |
| 4 | Olle Pettersson | Husqvarna |
| 5 | Jacky Wiertz | Bultaco |
| 6 | Leonid Shinkarenko | Jawa-CZ |
| 7 | Don Rickman | Bultaco |
| 8 | Marcel Wiertz | Bultaco |
| 9 | Ivan Polas | Jawa-CZ |
| 10 | José Sánchez | Bultaco |

## Classificació final

| Posició | Pilot | Motocicleta | Punts |
| 1 | Víktor Arbékov | ČZ | 2 |
| 2 | Olle Pettersson | Husqvarna | 7 |
| 3 | Leonid Shinkarenko | Jawa-CZ | 8 |
| 4 | Jacky Wiertz | Bultaco | 9 |
| 5 | Joël Robert | CZ | 13 |
| 6 | Marcel Wiertz | Bultaco | 14 |
| 7 | Ivan Polas | Jawa-CZ | 17 |
| 8 | Pere Pi | Montesa | 18 |
| 9 | Fred Mayes | Norton | 21 |
| 10 | Adolf Weil | Maico | 24 |

## Referències

* ↑ «Lista de corredores del VI Gran Premio de España de Motocross» (PDF) (en castellà). Hemeroteca. El Mundo Deportivo, 03-04-1967. [Consulta: 8 agost 2014].
* ↑ «El VII Gran Premio de España de Motocross» (PDF) (en castellà). Hemeroteca. El Mundo Deportivo, 01-04-1968. [Consulta: 8 agost 2014].

### Bibliografia

* «Emoción y espectacularidad en el Circuito de Santa Rosa» (PDF) (en castellà). Hemeroteca. El Mundo Deportivo, 04-04-1967. [Consulta: 8 agost 2014].
* «Palmarés». A: Programa XVI Gran Premi d'Espanya (en castellà). Barcelona: Penya Motorista 10 x Hora, 3 abril 1977, p. 37.
* «Palmarés». A: Programa XX Gran Premi d'Espanya (en castellà). Barcelona: Penya Motorista 10 x Hora, 5 abril 1981, p. 32.
# Els Àngels (Baix Llobregat)

Els Àngels és un barri (entitat singular de població) del municipi de Castellví de Rosanes (Baix Llobregat) situat al nord-oest del poble entre el polígon industrial Rosanes i l'autopista AP-7 i al marge esquerre del torrent dels Àngels (afluent de l'Anoia). Actualment hi viuen 8 persones (2020).
El barri dels Àngels s'articula a l'entorn de la capella on es venera la Mare de Déu dels Àngels. L'edifici, un dels més antics que resten dempeus al terme, té gravada a la llinda de la porta d’entrada la data de 1740. Annex a la capella, hi ha el cementiri del municipi.
És molt tradicional l’aplec que s'hi celebra amb motiu de la Mare de Déu dels Àngels, del qual ja se n’han fet més de 50 edicions. Al barri s'hi arriba a través del camí que neix de l’avinguda d’Europa, situada al polígon industrial Rosanes. El barri del Àngels encara conserva edificacions del que va ser l'antic nucli històric del municipi, amb cases del 1750, a prop de la capella dels Àngels, que es construí cap al 1204. Les cases pertanyen al Bisbat de Sant Feliu pel fet que un mossèn les va adquirir amb diners propis per tal d'evitar que no hi visquessin persones que no fossin afectes a l'Església.

## Referències

* ↑ «torrent del Àngels». enciclopèdia.cat, GEC, 2021. [Consulta: 19 octubre 2021].
* ↑ «Nomenclàtor estadístic d'entitats de població de Catalunya (a 01-01-2020)». Idescat. Institut d'Estadística de Catalunya, 2020. [Consulta: 19 octubre 2021].
* ↑ «Mapa topogràfic, base 1:5.000». Institut Cartogràfic i Geològic de Catalunya, 2021. [Consulta: 19 octubre 2021].
* ↑ «Els àngels. Informació i mobilitat. Barris». Ajuntament de Castellví de Rosanes, 2020. [Consulta: 19 octubre 2021].
* ↑ Rosa M. Bravo. «Castellví de Rosanes reforma els Àngels, barri que pertany a l'Església». El Punt Avui, 2016. [Consulta: 19 octubre 2021].
# Segona divisió portuguesa de futbol

La Segona Divisió portuguesa de futbol (Liga de Honra en portuguès, que significa lliga d'honor) va ser fundada el 1990 i és la segona categoria del Campionat Portuguès de Futbol. Era coneguda com a Segona Divisão, fins i tot Segunda Liga durant una temporada, però en l'actualitat s'anomena Liga Vitalis per raons de patrocini. Està formada per 16 equips i els dos primers pugen a Primeira Liga, mentre que els dos últims equips baixen a II Divisão.
Fins a la temporada 2004/2005, al final del campionat, els tres primers classificats ascendien a la Primeira Liga, sent reemplaçats pels tres últims classificats d'aquesta. A partir de la següent temporada, es va reduir a dos equips els que pujaven i baixaven.

## Palmarès

* 1990-91: FC Paços de Ferreira (1)
* 1991-92: Sporting Espinho (1)
* 1992-93: Estrela da Amadora (1)
* 1993-94: FC Tirsense (1)
* 1994-95: Leça FC (1)
* 1995-96: Rio Ave FC (1)
* 1996-97: SC Campomaiorense (1)
* 1997-98: União Leiria (1)
* 1998-99: Gil Vicente FC (1)
* 1999-00: FC Paços de Ferreira (2)
* 2000-01: CD Santa Clara (1)
* 2001-02: Moreirense FC (1)
* 2002-03: Rio Ave FC (2)
* 2003-04: GD Estoril-Praia (1)
* 2004-05: FC Paços de Ferreira (3)
* 2005-06: SC Beira-Mar (1)
* 2006-07: Leixões SC (1)
* 2007-08: CD Trofense (1)
* 2008-09: SC Olhanense (1)
* 2009-10: SC Beira-Mar (2)
* 2010-11: Gil Vicente FC (2)
* 2011-12: GD Estoril-Praia (2)
* 2012-13: CF Os Belenenses (1)
* 2013-14: Moreirense FC (2)
* 2014-15: CD Tondela (1)
* 2015-16: FC Porto B (1)
* 2016-17: Portimonense SC (1)

## Enllaços externs

* Liga Vitalis
# Portada/efemèride octubre 27

[[Fitxer:|frameless|1500px]]
Dylan Thomas
« 26 d'octubre · 27 d'octubre · 28 d'octubre »
# Shine

Shine és una pel·lícula australiana de Scott Hicks estrenada el 1996.

## Argument

La història de Shine s'inspira en la vida de David Helfgott, pianista australià nascut a Melbourne que, des de petit, va fer prova de dons excepcionals. Alguns anys més tard, greus trastorns psíquics el van allunyar de l'escena durant prop de deu anys. Tanmateix, el 1984, va fer una tornada triomfal que va llançar la seva carrera.

## Repartiment

* Geoffrey Rush: David Helfgott
* Armin Mueller-Stahl: Peter
* John Gielgud: Cecil Parkes
* Lynn Redgrave: Gillian
* Noah Taylor: David Helfgott (adolescent)
* Alex Rafalowicz: David Helfgott (nen)

## Premis i nominacions
### Premis

* 1997: Oscar al millor actor per Geoffrey Rush
* 1997: Globus d'Or al millor actor dramàtic per Geoffrey Rush
* 1997: BAFTA al millor actor per Geoffrey Rush
* 1997: BAFTA a la millor música

### Nominacions

* 1997: Oscar a la millor pel·lícula
* 1997: Oscar al millor director per Scott Hicks
* 1997: Oscar al millor actor secundari per Armin Mueller-Stahl
* 1997: Oscar al millor guió original per Jan Sardi i Scott Hicks
* 1997: Oscar a la millor banda sonora per David Hirschfelder
* 1997: Oscar al millor muntatge per Pip Karmel
* 1997: Globus d'Or a la millor pel·lícula dramàtica
* 1997: Globus d'Or al millor director per Scott Hicks
* 1997: Globus d'Or al millor guió per Jan Sardi
* 1997: Globus d'Or a la millor cançó original per David Hirschfelder
* 1997: BAFTA a la millor pel·lícula
* 1997: BAFTA a la millor direcció per Scott Hicks
* 1997: BAFTA a la millor actriu secundària per John Gielgud
* 1997: BAFTA al millor actor secundari per Lynn Redgrave
* 1997: BAFTA al millor guió original per Jan Sardi
* 1997: BAFTA a la millor música per David Hirschfelder
* 1997: BAFTA al millor muntatge per Pip Karmel
Viccionari
# Reno (pel·lícula de 1923)

Reno és una pel·lícula muda de la Goldwyn Pictures escrita i dirigida per Rupert Hughes i protagonitzada per Helene Chadwick i Lew Cody. Es va estrenar el 9 de desembre de 1923.

## Argument

Roy Tappan es divorcia d'Emily, la seva segona dona, i es casa amb Dora Carson, que s'acaba de divorciar del seu marit. Emily, sense diners i amb dos fills, es casa amb Walter Heath, un antic pretendent però després descobreix que no pot viure amb el seu nou marit perquè el divorci no és legal al seu estat natal. Roy Tappan i la seva nova dona aviat es queden sense diners ja que tots pensaven que l'altre era ric. Quan la seva tia promet donar-li suport a canvi de tenir els seus dos fills a casa els segresta i els amaga a casa de la seva tia. Després que l'Emily i Walter trobin els nens viatgen al parc de Yellowstone on es poden considerar legalment casats. Royn Tappan els segueix i mor després d'una baralla amb Walter quan un guèiser en ebullició el llança a l'aire i el deixa caure sobre les roques de sota.

## Repartiment

* Helene Chadwick (Mrs. Emily Dysart Tappan)
* Lew Cody (Roy Tappan)
* George Walsh (Walter Heath)
* Carmel Myers (Mrs. Dora Carson Tappan)
* Dale Fuller (tieta Alida Kane)
* Hedda Hopper (Mrs. Kate Norton Tappan)
* Kathleen Key (Yvette)
* Rush Hughes (Jerry, germà d’Emily)
* Margerie Bonner (Marjory Towne)
* Robert DeVilbiss (Paul Tappan fill d’Emily)
* Virginia Loomis (Ivy Tappan filla d’Emily)
* Richard Wayne (Arthur Clayton)
* Hughie Mack (jutge de pau)
* Boyce Combe (Hal Carson)
* Victor Potel (detectiu McRae)
* Percy Hemus (Lemile Hake)
* Maxine Elliott Hicks (Mattie Hake)
* Billy Eugene (Tod Hake)
* Adele Watson (Mrs. Tod Hake)
* Evelyn Sherman (Mrs. Towne)
* Jack Curtis (Hod Stoat)
* Patterson Dial (Mrs. Hod Stoat)

## Referències

* ↑ Hale, Georgia. Charlie Chaplin: Intimate Close-Ups (en anglès). Scarecrow Press, 1999-08-25, p. 200. ISBN 978-1-4616-5737-8.
* ↑ «Reno» (en anglès). American Film Institute Catalog. [Consulta: 25 abril 2023].

## Enllaços externs

* Reno al catàleg de l'American Film Institute
# Atles eòlic

Un atles eòlic conté dades sobre la velocitat i la direcció del vent en una regió. Aquestes dades inclouen mapes, però també sèries temporals o taules de freqüències. Un atles eòlic climatològic cobreix les mitjanes horàries a una alçada estàndard (10 metres) sobre períodes encara més llargs (30 anys). Tanmateix, hi variacions en el temps, alçada i període segons l'aplicació.
Es fa servir un atles eòlic per pre-seleccionar localitats per parcs eòlics. Les dades necessàries inclouen la mitjana del vent sobre 10 minuts a alçades d'entre 30 i 100 metres al llarg d'un període d'entre 10 i 20 anys.
Hi ha almenys un atles eòlic que cobreix el món sencer, i altres cobreixen els països EU12 i les regions davant de les costes europees. També s'ha creat un atles eòlic per molts països o regions.